ge boleng bja letseno bo le ka fase ga R300 000 ka ngwaga ge e le gore o emiša ka kgwebo gomme o ka se tšwele pele ka tša kgwebo mo dikgweding tše 12 ka morago ga letšatši leo o dirilego kgopelo ka lona ge o dirile kgopelo ya boingwadišo ka maikemišetšo a go thoma kgwebo, empa o sešo wa e thoma.
Le ge e le gore ga o sa ingwadišeditše go lefela VAT, o sa tlo angwa ke diteng tša Molao wa VAT malebana le merero ya kgwebo ya gago yeo e diregilego nakong ya ge o be o ingwadišitše.
O swanetše go tsebiša SARS mo matšatšing a 21 morago ga go tswalela dikgwebo tša gago.
SARS e ka se phumule boingwadišo bja molefi wa motšhelo ge e le gore go na le mabaka ao a laetšago gore motho yoo o tlo thoma kgwebo ye nngwe gape mo dikgweding tše 12 morago ga go emišwa ga kgwebo ya gagwe ya peleng.
Hwetša foromo mo inthaneteng o be o e tlatše goba eya ofising ya SARS moo o ngwadišitšwego gona gore o dire kgopelo.
Romela foromo ofising ya SARS moo o ngwadišitšwego gona.
SARS e tlo ngwala lengwalo go tsebiša motho yo a dirilego kgopelo ka sephetho malebana le go phumulwa goba go se phumulwe ga boingwadišo.
Ga go na nako ye e beilwego.
Tirelo ye ga e lefelwe.